google/wiki40b huggingface dataset:
Psychóza 4:48

Psychóza 4:48 je poslednou hrou Sarah Kane je po kompozičnej stránke jej najexperimentálnejšia. Predstavuje vyvrcholenie jej snahy o dokonalé spojenie formy a obsahu. Hra predstavuje obrovskú výzvu pre niekoho, kto ju chce realizovať na javisku. Počet hlasov nie je presne určený a je ponechaný na interpretáciu režiséra. Výrazné sú však najmä dva hlasy – hlas pacientky a hlas lekára.

Dej

Hra pozostáva z fragmentov rozhovorov a vnútorných monológov. Postavy, ani jednotlivé repliky nie sú vôbec vyznačené. Forma hry naznačuje, čo sa asi stane s mysľou človeka, ktorý zažije psychický kolaps. Pevné hranice medzi realitou a predstavivosťou miznú. Hranice medzi snom a bdením a medzi sebou samým a vonkajším svetom sú zborené. Napriek tomu obsah hry je nadovšetko jasný.
Názov hry súvisí s časom 4:48, o ktorom sa hlas zmieňuje niekoľkokrát. O 4:48 je ľudská vôľa žiť vo svojom najnižšom bode: O 4:48 / keď sa dostaví zúfalstvo / obesím sa / počúvajúc dych môjho milenca. 4:48 ráno je ten čas, keď hlas z hry prežíva hodinu čistej mysle. V akomkoľvek inom čase, stráca schopnosť dotknúť sa samého seba – blúzni. A práve vtedy všetci ostatní ju považujú za zdravú a normálnu? Vzniká teda otázka: Kto má právo rozhodovať o tom, čo je normálne a čo nie?
Dej hry sa z veľkej časti odohráva v samotnej mysli hlavnej postavy, prípadne v ambulancii psychiatra. Hra bola napísaná v štádiu ťažkej depresie a už po skúsenostiach s liečbou psychiatrov. V hre sa nachádzajú útržky zo sedení, ale aj z chorobopisu pacientky – uvádza sa tu jej stav, naordinované lieky, ich dávkovanie a ich vplyv na konanie pacientky.
Hra je plná smútku, beznádeje a hnevu: Jebem ťa! Jebem ťa! Jebem ťa preto, že ma odmietaš a preto, že tu nikdy nie si, jebem ťa preto, že kvôli tebe sa cítim mizerne, jebem ťa preto, že si zo mňa vysal všetok skurvený život a lásku, jebem svojho otca predože mi skurvil celý môj žviot a jebem svoju matku preto, že ho nikdy neopustila a zo všetkých najviac jebem teba, Bože, pretože si ma stvoril aby som milovala niekoho, kto neexistuje. Jebem ťa! Jebem ťa! Jebem ťa!
Hlavná postava pociťuje odpor voči pokryteckosti lekárov a ich falošnému súcitu. Znechutenie zo sveta okolo nej a túžbu umrieť charakterizuje slovami: Nič nemôže upokojiť môj hnev. A nič nemôže obnoviť moju vieru. Toto nie je svet, v ktorom si prajem žiť.
Láska pre ňu znamená všetko, je schopná pre ňu čokoľvek urobiť, len aby o ňu neprišla (Vyrežte mi jazyk / vytrhajte mi vlasy / odseknite mi údy / ale nechajte mi moju lásku / radšej by som prišla o nohy / vytrhala si zuby / a vypichla oči / než stratila svoju lásku). Je sklamaná z lásky, pretože nikdy nenašla človeka, ktorého by mohla milovať. Nenávidí svet a Boha, pretože ju stvoril, aby milovala človeka, ktorý sa nenarodil. Cíti sa prázdna, ako by sa zmysel jej života nikdy nenaplnil.
Alebo hľadal hlas v hre celý život sám seba a nikdy sa nenašiel? Som to ja, koho som nikdy nestretla, koho tvár je nalepená na spodnej strane mojej mysle. Hra Psychóza 4:48 bola uvedená 16 mesiacov po autorkinej samovražde.
Paulo Coelho

Život a dielo

Ako sedemročný sa stal žiakom jezuitskej školy svätého Ignáca v Rio de Janeiro. Už tu sa údajne rozhodol, že sa stane spisovateľom. Ako sedemnásťročný bol dvakrát internovaný v psychiatrickej liečebni (poslal ho tam jeho otec, keď mu oznámil, že chce byť spisovateľom), kde sa podrobil opakovanej elektrošokovej terapii.
Paulo študoval právo, no štúdium neukončil a začal sa venovať divadlu. Následne napísal texty pre úspešnú brazílsku alternatívnu rockovú kapelu a pre komiksový seriál. Najznámejšie sú skladby, ktoré vznikli v spolupráci s Raulom Seixasom Eu nasci há dez mil anos atrás, Gita, Al Capone. Jeho fascinácia spirituálnym svetom sa zrodila už v čase hippies. Za svoje anarchistické aktivity bol uväznený.
Ako dvadsaťšesťročný sa rozhodne "byť normálny", zamestná sa v gramofónovej spoločnosti Polygram, ožení sa a presťahuje sa do Londýna. Tu sa začína pomaly venovať literatúre a rodia sa jeho prvotiny.
V Amsterdame zažije údajne „mystické stretnutie“, na základe ktorého sa vydá na púť do Santiaga de Compostela a stane sa katolíkom. O rok na to (1987) napíše svoju prvú knihu Pútnik – mágov denník (O diário de um mago), kde opíše zážitky na základe práve spomínanej púte. V roku 1988 napísal svoju najúspešnejšiu knihu Alchymista. Jeho prvé dve knihy sú bestsellermi až o pár rokov neskôr, keď vychádza román Brida.
Potom nasledovali ďalšie knihy, preklady do 56 jazykov a celosvetový úspech. Jeho knihy boli vydané v 150 krajinách. Jeho poslednou knihou je Rukopis z Akkry (2012).
Dosiaľ snáď najvýznamnejším dielom stále ostáva Alchymista (O Alquimista), ktorý sa stal dôležitým literárnym fenoménom XX. storočia. Zaradil sa do výbavy povinného čítania na školách vo Francúzsku, Taliansku, Portugalsku, Brazílii, Taiwane, USA, Veľkej Británie, Španielsku a iných krajinách. Ilustrované vydanie Alchymistu urobil výtvarník Moebius (autor scén filmu Piaty element). Filmárske práva na Alchymistu získala spoločnosť Warner Brothers, ktorá produkciu a réžiu zverila do rúk Laurencovi Fishburnovi. BMG Classics vydalo CD Alchymistova symfónia. Toto dielo bolo inšpiráciou pre mnohé divadelné predstavenia a muzikály.
Paulo Coelho má vlastný inštitút Instituto Paulo Coelho, ktorý slúži na podporu chudobným deťom v Brazílii.
Piana

Poloha

Obec má rozlohu 62,63 km². Najvyšší bod je položený 1 332 m n. m. a najnižší bod 0 m n. m.

Obyvateľstvo

Počet obyvateľov obce je 468 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Champagne-sur-Seine

Poloha

Obec má rozlohu 7,28 km². Najvyšší bod je položený 111 m n. m. a najnižší bod 42 m n. m.

Obyvateľstvo

Počet obyvateľov obce je 6 423 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Betlehem (sídlo)

Dejiny

Počas povstania Bar Kochby (132 – 135) bolo mesto spustošené a Rímania dali na mieste Ježišovho narodenia vybudovať svätyňu zasvätenú Adónovi. O dve storočia neskôr tam nechala Svätá Helena postaviť vôbec prvý kresťanský kostol – Chrám Narodenia Pána.
V roku 529 bolo mesto vyplienené Samaritánmi, no onedlho bolo obnovené. V roku 637 mesto dobyl arabský chalífa Umar ibn al-Chattáb a v 1099 sa mesta zmocnili križiaci, ktorí ho opevnili a nahradili jeho pravoslávne duchovenstvo rímskokatolíckym. To bolo vyhnané po ovládnutí Betlehema sultánom Saladinom. Mestské hradby boli zničené v roku 1250, keď mesto dobyli Malmukovia a následne postupne obnovené počas nadvlády Osmanskej ríše.
Po páde ríše počas prvej svetovej vojny pripadlo mesto pod správu Spojeného kráľovstva v rámci Britského mandátu v Palestíne. Na základe rozhodnutia OSN o rozdelení Palestíny z roku 1947 mal Betlehem pripadnúť arabskému štátu, no po izraelskej vojne za nezávislosť zostalo po roku 1948 pod jordánskou správou. To sa zmenilo v roku 1967, kedy v šesťdňovej vojne dobyl územie západného brehu Jordánu Izrael. Od roku 1995 je Betlehem na základe izraelsko-palestínskych mierových dohôd súčasťou Palestínskej samosprávy.
Lissac-et-Mouret

Poloha

Obec má rozlohu 15,55 km². Najvyšší bod je položený 366 m n. m. a najnižší bod 182 m n. m.

Obyvateľstvo

Počet obyvateľov obce je 928 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mesterrieux

Poloha

Obec má rozlohu 3,59 km². Najvyšší bod je položený 86 m n. m. a najnižší bod 12 m n. m.

Obyvateľstvo

Počet obyvateľov obce je 206 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Flers (Pas-de-Calais)

Poloha

Obec má rozlohu 5,5 km². Najvyšší bod je položený 143 m n. m. a najnižší bod 78 m n. m.

Obyvateľstvo

Počet obyvateľov obce je 200 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jean-Sébastien Giguère

Klubový hokej

Bol draftovaný tímom Hartford Whalers z 13. pozície v roku 1995. Vtedy hral v QMJHL za klub Halifax Mooseheads. Do Hartfordu prišiel v roku 1996, ale hral tam iba 1 sezónu, pretože sa dostal do tímu AHL Saint John Flames, farmy Calgary Flames. Neskôr sa dostal aj do Calgry, kde odohral dve sezóny (1998/99 a 1999/00. Potom bol vymenený do Anaheim Mighty Ducks. V sezóne 2002/03 sa s Anaheimom dostal až do finále NHL, kde Anaheim prehral s New Jersey Devils 3:4 na zápasy. V tejto sezóne získal ocenenie Conn Smythe Trophy. V sezóne 2006/07 s Anaheimom získal Stanley Cup. 31. januára 2009 bol vymenený do tímu Toronto Maple Leafs za Jasona Blaka a Vesu Toskala.
Lucius Cornelius Sisenna

Lucius Cornelius Sisenna (120 – 67 pred Kr.) bol rímsky politik a historik. Zahynul počas Pompeiovho ťaženia proti pirátom. Sisenna bol Pompeiovým veliteľom operujúcim na pobreží Grécka.
Jeho historické dielo nazvané Historiae (Dejiny) pozostávalo z 23 kníh. Podľa správ, ktoré sa o ňom dochovali, ho možno zaradiť k „tragickej“ historiografii, ktorú charakterizoval sklon k dramatizácii dejinných udalostí a hľadanie heroických osobností. Vzorom mu v tom bol helenistický historik Kleitarchos, ktorý obdobným štýlom rozpracoval život Alexandra Macedónskeho.
Sisenna sa venoval obdobiu, ktoré sám prežil – od občianskych vojen v neskorej republike po Sullovu smrť. Práve veľký diktátor je Sisennovým hrdinom non plus ultra. Nielenže ho svojim dielom oslavuje, ale predstavuje ho ako charizmatika, ktorý je schopný viesť rímsky národ. Pritom skĺzava až k romantickému opisu dejín. Romantizujúcej forme diela prikrášľujúcej históriu fantastickými až mýtickými faktami zodpovedá jazyk, ktorý je ornamentálny a radí sa k tzv. aziatickému štýlu. Podľa Cicerona Sisenna používal aziatický štýl i ako rečník.
Sisenna tiež napísal dielo Fabulae Milesiae (Milétske poviedky), ktoré sa inšpirovalo rovnomenným dielom Aristida z Milétu. Mohlo ísť o voľné, latinské spracovanie týchto vtipných, erotických poviedok. Sisenna touto svojou tvorbou ovplyvnil prozaické dielo Apuleia a Petronia.
Vysielač Schöckl

Vysielanie

V súčasnej dobe je možné z vysielača prijímať:
Kampanila

Kampanila (z tal. campanile a campana zvon) je zvonica tvaru veže s kruhovým alebo štvorcovým pôdorysom, situovaná obyčajne v blízkosti pozdĺžnej strany chrámového pôdorysu. Moderné kampanily často obsahujú namiesto zvonov zvonkohry.
Najvyššia voľne stojaca kampanila na svete je Joseph Chamberlain Memorial Clock Tower v Birminghamskej univerzite.  Zdroje sa ale pri uvádzaní výšky líšia, niektoré uvádzajú výšku 110 metrov a iné 100 metrov.
Montazels

Poloha

Obec má rozlohu 4,39 km². Najvyšší bod je položený 527 m n. m. a najnižší bod 211 m n. m.

Obyvateľstvo

Počet obyvateľov obce je 506 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Janzé

Poloha

Obec má rozlohu 41,26 km². Najvyšší bod je položený 117 m n. m. a najnižší bod 31 m n. m.

Obyvateľstvo

Počet obyvateľov obce je 8 114 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Astier (Lot-et-Garonne)

Poloha

Obec má rozlohu 9,56 km². Najvyšší bod je položený 165 m n. m. a najnižší bod 57 m n. m.

Obyvateľstvo

Počet obyvateľov obce je 205 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Puéchoursi

Polohopis

Puéchoursi má rozlohu 3,55 km². Najvyšší bod je položený 322 m n. m. a najnižší bod 206 m n. m.

Obyvateľstvo

Puéchoursi má 86 obyvateľov (2009).
Graf vývoja obyvateľstva:
Zdroje: INSEE
Múka

Múka je surovina, ktorá sa získava z obilnín mletím. V minulosti sa obilie mlelo vo vodných mlynoch. Múka sa využíva najmä na pečenie chleba a rôznych druhov pečiva, koláčov, na zahusťovanie omáčok, do pudingov.
Múka môže byť hladká, polohrubá alebo hrubá. Označenie 00 predstavuje, že daná múka je lepšej kvality.
Aurouër

Polohopis

Aurouër má rozlohu 27,06 km². Najvyšší bod je položený 262 m n. m. a najnižší bod 215 m n. m.

Obyvateľstvo

Aurouër má 377 obyvateľov (2009).
Graf vývoja obyvateľstva:
Zdroje: INSEE
NOD32

Pôvod názvu

Názov NOD je akronym z Nemocnica na okraji disku, čo bola v čase vzniku parafráza na názov televízneho seriálu Nemocnica na okraji mesta.
Le Petit-Quevilly (mesto)

Poloha

Mesto má rozlohu 4,35 km². Najvyšší bod je položený 33 m n. m. a najnižší bod 3 m n. m.

Obyvateľstvo

Počet obyvateľov je 22 055 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mojžiš Schreiber

Pamiatky

Nad Soferovým hrobom, ktorý je na pôvodnom mieste bývalého židovského cintorína, je vybudované mauzóleum. V mauzóleu je aj ďalších 23 hrobov a 41 osobitných náhrobných kameňov. Miesto je často navštevované židovskými veriacimi z celého sveta.
Pri príležitosti 250. výročia Soferovho narodenia vydala v júni 2012 Národná banka Slovenska pamätnú striebornú micu. Minca v hodnote 10€ na lícnej strane zobrazuje vtedajší Pressburg Soferovej doby. Na rubovej strane je učencov portrét doplnený zvitkom Tóry a menorou (sedemramenným svietnikom). Soferovo meno je napísané aj v hebrejčine. Minca bola vyrazená Mincovňou Kremnica v dvoch vyhotoveniach a v 13 700 kusoch.
Michael Clarke Duncan

Osobný život

Narodil sa a vyrástol v Chicagu. Žil so sestrou Judy a matkou Jean, otec opustil rodinu ešte v jeho detstve. Vďaka svojej výške hral basketbal v školských tímoch na strednej škole aj na vysokej škole Alcorn State University v Mississippi, kde študoval komunikáciu. Štúdium však nedokončil, vrátil sa do Chicaga k chorej matke. Cez deň pracoval ako robotník, po večeroch ako vyhadzovač, na čo ho jeho výška 196 cm a váha 142 kg predurčovali.
Chcel sa však stať hercom, preto sa začiatkom 90. rokov 20. storočia presťahoval do Los Angeles, kde sa zúčastňoval na konkurzoch na úlohy vo filmoch, seriáloch i reklamách. Zo začiatku však príliš úspešný nebol, preto pracoval často ako osobný strážca, okrem iných aj pre rôzne celebrity, ku ktorým patrili Will Smith, Martin Lawrence, Jamie Foxx, LL Cool J alebo The Notorious B.I.G.. Keď rapera The Notorious B.I.G. v roku 1997 zavraždili, zanechal prácu osobného strážcu a venoval sa herectvu na plný úväzok.
3. septembra 2012 zomrel na následky srdcového infarktu, ktorý utrpel v júli 2012.

Herecká kariéra

Od roku 1995 hral malé úlohy vo filmoch a seriáloch. Od roku 1998 začal hrať aj vedľajšie úlohy, okrem iného vo filme Armageddon, kde sa zoznámil s Brucom Willisom. Stali sa priateľmi a práve Bruce Willis mu pomohol, aby dostal úlohu vo filme Zelená míľa, v ktorom stvárnil úlohu Johna Coffeyho. Za túto úlohu bol nominovaný na Oscara a Zlatý Glóbus.
Po účinkovaní vo filme Zelená míľa hral vo viacerých známych filmoch, ku ktorým patria napríklad Môj sused zabijak, Kráľ Škorpión, Daredevil alebo Sin City – mesto hriechu. Nahovoril aj úlohy v animovaných filmoch (napr. Medvedie srdce alebo Kung Fu Panda).
Fialka roľná

Fialka roľná (Viola arvensis) je bylina z čeľade fialkovité (Violaceae).
Dorastá do výšky 10–20, zriedkavejšie až 35 cm. Má súmerné bielo žlté kvety, ktoré vyrastajú v pazuchách horných listov. Má liečivé účinky.
Tvøroyri

Možnosti dopravy

Do Tvøroyri sa dá dostať trajektom Smyril M / F, ktorý má 2 až 3 odchody denne z Tórshavn. Cesta z Tórshavn do Tvøroyri trvá 2 hodiny. Druhou alternatívou je cesta autobusom z prístavu Krambatangi do Tvøroyri a ostatných dedín na ostrove. Premávajú tu dve autobusové linky: 700 ide do južnej časti ostrova s konečnou stanicou v dedine Sumba, 701 ide do severnej časti ostrova, s konečnou stanicou v Sandvíku, najsevernejšej dediny a v Fámjine, ktorý je na západnom pobreží.

Budovy a stavby

Kostol v Tvøroyri je dominantou viditeľnou z diaľky. Bol postavený v Nórsku ako stavebnica a do Tvøroyri ho presunuli a následne postavili v roku 1907. Starý kostol bol presunutý do dediny Sandvik.
V centre Tvøroyri, hneď nad prístavom, je Hotel Tvøroyri. Medzi prístavom a hotelom sa nachádza námestie pokryté plochými kameňmi. Zvyknú sa tu sušiť ryby na slnku. Obchodný kráľovský monopol, ktorý tu mal pobočku v rokoch 1836 – 1856, postavil v tejto oblasti dnes už staré domy. Obec Tvøroyri bola vlastne založená kvôli tejto pobočke.
Keď bol v roku 1856 zrušený monopol, boli v Tvøroyri založené súkromné ​​spoločnosti. Jedna z nich vyrástla na najväčšiu na Faerských ostrovoch. Má 20 pobočiek a 30 lodí. V oblasti nad prístavom leží múzeum (historické a námorné múzeum Tvøroyri). Tvøroyri má veľkú továreň na filety, ktorá začala výrobu v roku 1975. Z Tvøroyri sa možno vydať na prechádzku cez hory do údolia zvaného Hvannhagi, odkiaľ je pekný výhľad do údolia a na more.

Okolité dediny

V okolí sa nachádzajú dve dediny, ktoré rastú spoločne s Tvøroyri, pričom Tvøroyri je akousi centrálou. Trongisvágur ďalej na západ, leží pri fjorde Trongisvágsfjørður. Druhou dedinou je Froðba, ktorá je ďalej na východ na severnej strane fjordu, na rovnakej strane ako Tvøroyri. Froðba je tvorená stĺpcami čadiča pozdĺž cesty, býval tu slávny básnik Poul F. Joensen, ktorý tu má aj pamätník. Froðba a Trongisvágur sú staršie než dedina Tvøroyri.

Kultúra

Tvøroyri a Vágur sa striedajú v organizovaní každoročného mestského festivalu Jóansøka. Je to niečo ako menšia verzia festivalu Ólavsøka, ktorý sa koná v Tórshavn. Jóansøka prebieha na konci júna.

Osobnosti dediny

Tvøroyri je rodiskom bývalých premiérov Faerských ostrovov, Jóannesa Eidesgaarda, Atliho Dama a Petura Mohra Dama.

Šport

V dedine pôsobí futbalový klub TB Tvøroyri, ktorý bol založený v roku 1892. Je to najstarší futbalový klub na Faerských ostrovoch. Okrem toho je tu veslársky klub Froðbiar Sóknar Róðrarfelag, ktorý bol založený v roku 1934.
Dlžiansky Cickov

Prameň

Pramení v Oravskej Magure, v podcelku Budín, na južnom svahu Prípora (1 105,8 m n. m.) v nadmorskej výške približne 995 m n. m.

Opis toku

V pramennej oblasti tečie severojužným smerom, zľava priberá prítok z juhovýchodného svahu Prípora a sprava prítok spod hrebeňa Babínskej hole. Z pravej strany potom priberá prítok z juhovýchodného svahu Čistého grúňa (1 082,2 m n. m.) a pokračuje juhovýchodným smerom, pričom postupne priberá viaceré prítoky z oboch strán. Z ľavej strany priberá najprv dva krátke prítoky v lokalite Pod Magurou, nasleduje prítok spod Horného ovadova, prítok zo západného svahu Búčia (894,0 m n. m.), pričom vteká do geomorfologického celku Oravská vrchovina a ďalej priberá prítok z južného svahu Búčia a z južného svahu Vysokého grúňa (848,7 m n. m.). Z pravej strany priberá prítok z východného svahu Bacharovej (971,6 m n. m.), zo severovýchodného svahu Poľán (881,8 m n. m.) a napokon prítok (na ňom vodopád) z východného svahu Stojkova (810,3 m n. m.). Do Oravy sa vlieva medzi obcami Dlhá nad Oravou a Krivá v nadmorskej výške cca 533 m n. m.
Bettange

Poloha

Obec má rozlohu 3,73 km². Najvyšší bod je položený 260 m n. m. a najnižší bod 197 m n. m.

Obyvateľstvo

Počet obyvateľov obce je 211 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čenkovička (prírodná pamiatka)

Ochrana

Predmetom ochrany sú lúky v údolí meandrujúceho toku Čenkovičky, bohatá lokalita bledule jarnej.
Hlinka (nerast)

Hlinka je nerast, ktorý má široké použitie. Ako biely pigment sa používa v maliarstve. Ako sochárska či modelárska hlina sa používa na v hrnčiarstve, keramikárstve a sochárstve, kde sa ešte upravuje pálením.

Vlastnosti

Veľmi malé zrná montmorillonitu a bentonitu majú značnú povrchovú plochu. Vo vlhku sa obaľujú filmom vody a sú preto schopné viazať veľké množstvo vody za vzniku suspenzie, ktorá má vlastnosti koloidného gélu. Sú schopné viazať až 80 % vody a vysušením opäť získavajú vlastnosti pevnej hmoty. Aj na pohľad suchá hlinka obsahuje 10–15 % vody.
Hlinka je stála na svetle, vzduchu, alkalickom aj kyslom prostredí.
French Open 2007

Chlapčenská dvojhra

Vladimir Ignatic vs.  Greg Jones 6-3, 6-4

Dievčenská dvojha

Alizé Cornetová vs.  Mariana Duqueová Mariñová 4-6, 6-1, 6-0

Chlapčenská štvorhra

Thomas Fabbiano /  Andrej Karačenia vs.  Kellen Damico /  Jonathan Eysseric 6-4, 6-0

Diečenská štvorhra

Xenia Milevskaja /  Urszula Radwańská  vs.  Sorana Cirsteová /  Alexa Glatchová 6-1, 6-4

Štvorhra veteránov do 45 rokov

Arnaud Boetsch /  Guy Forget vs.  Henri Leconte /  Cédric Pioline 6-3, 3-6, 1-0(14)

Štvorhra veteránov nad 45 rokov

Anders Järryd /  John McEnroe vs.  John Fitzgerald /  Guillermo Vilas 6-1, 6-2

Mužská dvojhra

Shingo Kunieda vs.  Robin Ammerlaan 6-3, 6-4

Ženská dvojhra

Esther Vergeerová vs.  Florence Gravellierová 6-3, 5-7, 6-2

Mužská štvorhra

Stephane Houdet /  Michael Jeremiasz def.  Šingo Kunieda /  Satoši Saida 7-6(4), 6-1

Ženská štvorhra

Maaike Smitová /  Esther Vergeerová def.  Florence Gravellierová /  Mie Yaosová 6-1, 6-4

Nasadenie

Nižšie je zoznam nasadených hráčov. V zátvorkách je kolo, v ktorom vypadli.
Radiša (rieka)

Radiša je riečka na území okresu Bánovce nad Bebravou. Je to ľavostranný prítok Bebravy, má dĺžku 26 km a je tokom V. rádu.

Prameň

Pramení v Strážovských vrchoch, v podcelku Nitrické vrchy, pod hlavným hrebeňom pohoria, na južnom úpätí Capárky (924,1 m n. m.) v nadmorskej výške približne 800 m n. m.
Valentín Ecchius

Životopis

Pochádzal z bavorského mesta Lindau. Po humanitných štúdiách vo vlasti odišiel študovať na univerzity do Lipska (1508) a Krakova (1511 - 1514).
Po príchode do Uhorska krátko pôsobil u Alexeja I. Turzu (* 1490 - † 25. január 1543), zvolenského župana a kremnického komorného grófa, ktorý bol v tom čase žičlivým podporovateľom všetkých vied a vzdelancov. Krátko nato odchádza na Turzov popud do školy slobodného kráľovského mesta Bardejova, aby tam vyučoval na mestskej škole a bol jej riaditeľom. Okrem dlhoročného vedenia bardejovskej mestskej školy sa stal aj notárom (1522) a neskôr aj richtárom mesta (1526). V roku 1533 pôsobil ako učiteľ na latinskej škole v Košiciach, v rokoch 1539 - 1541 bol správcom révajovských majetkov v Turci.
Je autorom okolo 20-tich spisov. Jeho najznámejším dielom je kompendium poetiky O umení veršovať (De arte versificandi; 1515, 1521, 1539). Jeho najznámejším žiakom a dlhoročným priateľom bol Leonard Stöckel.
Horec

Taxonómia

V minulosti sa pod rod Gentiana zaraďovali aj dnešné rody horček (Gentianella), pahorec (Gentianopsis) a horcovka (Comastoma), a ešte dávnejšie aj rody Crawfurdia, Megacodon a Tripterospermum.
V súčasnosti sa niekedy z rodu Gentiana vyčleňujú ako samostatné rody horcovník (Calathiana) a horcokvet (Ciminalis).
Normatívny systém

Normatívny systém je súbor hodnôt, ktorý reguluje ľudské správanie pričom sú tieto hodnoty vyžadované normami.
Normy tak plnia funkciu ochrany ale aj nástroja realizácie hodnôt. Medzi najznámejšie súbory hodnôt a teda aj noriem patrí právo, morálka, politika či technické normy. Zásadne sa rozlišujú právne a neprávne normatívne systémy. Na rozdiel od právnych, neprávne systémy používajú iné prostriedky donútenia než štátne donútenie, nemajú vopred ustanovenú či štátom záväzne vyžadovanú formu a na rozdiel od monizmu práva sa realizuje formou normatívneho pluralizmu.